# Муус устар 30

Муус устар 30 диэн Григориан халандаарыгар сыл 120-с күнэ (ордук хонуктаах сылга 121-c күнэ). Сыл бүтүө 245 күн баар.

# Муус устар 30
## Бэлиэ күннэр

* ЮНЕСКО ЮНЕСКО — Аан дойдутааҕы Джаз күнэ
* Арассыыйа Арассыыйа — Баһаарынай сулууспа күнэ
* АХШ АХШ — Кырдьык күнэ
* Вьетнам Вьетнам — Кыайыы күнэ
* Грузия Грузия — Сэбилэниилээх күүстэр күннэрэ
* Ираан Ираан — Персия хомотун күнэ
* Пакистаан Пакистаан — Толук буолбут эрэйдээхтэр күннэрэ
* Парагвай Парагвай — Учуутал күнэ
* Миэксикэ Миэксикэ — Оҕо күнэ
* Таиланд Таиланд — Туһанааччылар бырааптарын көмүскүүр күн
* Швеция Швеция — Хоруол күнэ
* Европа дойдулара — Вальпурга түүнэ. Кыһын бүтэһик күнэ түмүктэнэр

# Муус устар 30
## Түбэлтэлэр

* 311 — Диоклетиан ыраахтааҕы Рим импиэрийэтигэр христианнары сойуолуурун тохтоппут.
* 1492 — Испания Христофор Колумб чинчийиилэрин саҕалыырыгар үлэх оҥорбут. Далай адмираалынан уонна ханнык баҕарар булбут сирин күбэринээтэринэн анаммыт.
* 1564 — Дерпт бойобуодата кинээс Андрей Курбскай, Уордаах Уйбаан ыраахтааҕы бэлиитикэтин утаран Польшаҕа куотар. Кинини билигин оонньоон «бастакы диссидент» диэн ааттыыллар.
* 1598 — Генрих IV Францияҕа гугеноттар итэҕэллэрин көҥүллүүр туһунан Нант эдиктин таһаарбыт.
* 1649 — Алексей Михайлович ыраахтааҕы Москубаҕа уонна атын куораттарга уоту утары охсуһар идэтийбит хамаандалары тэрийэр туһунан дьаһайбыт.
* 1900 — Гавайи арыыларын АХШ бэйэтигэр сыһыарбыт.
* 1905 — Арассыыйа ыраахтааҕыта Николай II итэҕэл көҥүлүн туһунан ыйаахха илии баттаабыт.
* 1907 — Лондоҥҥа РСДРП V сийиэһэ аһыллыбыт. Большевиктар уонна меньшевиктэр бииргэ ыыппыт тиһэх сийиэстэрэ.
* 1945 — сапер, Албан аат уордьанын толору кавалера Ааллаах Үүн оскуолатын бүтэрбит Юрий Калашников Венаны ылыыга хорсун быһыытын иһин иккис Албан аат уордьанын ылбыт.
* 1954 — Орто Халыма оройуонуттан араарыллан Зырянка кииннээх Үөһээ Халыма оройуона төрүттэммит.
* 1961 — Кууба салайааччыта Фидель Кастро Ленин аатынан эйэ бириэмийэтин ылбыт. Антарктидаҕа сэбиэскэй быраас Леонид Рогозов бэйэтин муҥурдааҕын быстыбыт. Минскэй куоракка американец Ли Харви Освальд уонна Марина Прусакова сыбаайбалара буолбут. 2 сылынан Освальд АХШ бэрэсидьиэнин Джон Кеннедини ытан өлөрбүтэ.
* 1966 — Өлүөхүмэ Кыыллааҕыттан сылдьар Матрена Корнилова Социалистыы Үлэ Дьоруойун аатын ылбыт.
* 1975 — Хотугу Вьетнам сэрииһиттэрэ Соҕуруу Вьетнам киин куоратын Сайгону ылбыттар, сэрии түмүктэммит.
* 2017 — Амматтан сылдьар режиссер Дмитрий Давыдов киинэтэ Омскай куоракка буолбут "Хамсааһын" диэн киинэ бэстибээлигэр икки сүрүн бириэмийэни ылбыт.

# Муус устар 30
## Төрөөбүттэр

* 1938 — Өлүөрэ нэһилиэгэр Улуро Адо — Гаврил Николаевич Курилов — дьүкээгир бэйиэтэ уонна кэпсээнньитэ, публицист, драматург, тылбаасчыт уонна педагог, дьукээгир букубаарын, тылдьыттарын ааптара, филология билимин дуоктара.

# Муус устар 30
## Өлбүттэр

* 1942 — Сергей Асямов (01.11.1907 төр.) — Главсевморпуть Өлүөнэтээҕи авиационнай бөлөҕүн лүөччүгэ, Аҕа дойду Улуу сэриитин кыттыылааҕа, Сэбиэскэй Сойуус Дьоруойа (20.06.1942), майор.
* 1945 — Адольф Гитлер — Иккис аан дойду сэриитин тоҕо тарпыт буруйдаах киһи, Германия салайааччыта дьааты сиэн өлбүт.
* 1990 — Амма Эмиһигэр саха норуодунай бэйиэтэ Күннүк Уурастыырап, Саха суруйааччыларын Сойууһун солбуйар бэрэстээтэлэ.
* ↑ "В штаб-квартире ООН впервые отметят Международный день джаза". Вести.Ru. 30 апреля 2012. http://www.vesti.ru/doc.html?id=783803. Retrieved on 2012-04-30.
* ↑ День ребёнка в Мексике — 30 апреля. История и особенности праздника в проекте Календарь Праздников 2010